

VLADA REPUBLIKE HRVATSKE

Zagreb, 24. ožujka 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo mora, prometa i infrastrukture |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti na Odluku Županijske skupštine Dubrovačko-neretvanske županije o izmjenama i dopunama Odluke o osnivanju Županijske lučke uprave Dubrovnik za luke županijskog i lokalnog značaja  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), a u vezi s člankom 74. stavkom 1. Zakona o pomorskom dobru i morskim lukama (Narodne novine, br. 158/03, 100/04-Zakon o izmjenama i dopunama Zakona o gradnji, 141/06, 38/09, 123/11-Odluka Ustavnog suda Republike Hrvatske, 56/16 i 98/19), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_\_ donijela

**ODLUKU**

**O DAVANJU SUGLASNOSTI NA ODLUKU ŽUPANIJSKE SKUPŠTINE DUBROVAČKO-NERETVANSKE ŽUPANIJE O IZMJENAMA I DOPUNAMA ODLUKE O OSNIVANJU ŽUPANIJSKE LUČKE UPRAVE DUBROVNIK ZA LUKE ŽUPANIJSKOG I LOKALNOG ZNAČAJA**

**I.**

Daje se suglasnost na Odluku o izmjenama i dopunama Odluke o osnivanju Županijske lučke uprave Dubrovnik za luke županijskog i lokalnog značaja, klase: 934-01/21-01/48, urbroja: 2117/1-04-21-05, koju je donijela Županijska skupština Dubrovačko-neretvanske županije na sjednici održanoj 5. studenog 2021. godine, a kojom se proširuje obuhvat lučkog područja luke Gruž.

**II.**

Ova Odluka stupa na snagu danom donošenja, a objavit će se u Narodnim novinama.

Klasa:

Ur.broj:

Zagreb,

**PREDSJEDNIK**

**mr. sc. Andrej Plenković**

**OBRAZLOŽENJE**

Na temelju članka 74. stavaka 1. i 2. Zakona o pomorskom dobru i morskim lukama („Narodne novine“, br. 158/03, 100/04, 141/06, 38/09, 123/11, 56/16 i 98/19), županijska skupština utvrđuje lučko područje za sve luke otvorene za javni promet županijskog i lokalnog značaja na svom području, u skladu s prostornim planovima i uz suglasnost Vlade Republike Hrvatske, a lučka uprava je dužna predložiti promjenu akta o lučkom području ako to zahtijevaju razvojni, gospodarski, administrativni ili drugi razlozi.

Sukladno članku 2. stavku 1. točki 4. Zakona o pomorskom dobru i morskim lukama lučko područje luke obuhvaća jedan ili više morskih i kopnenih prostora (lučkih bazena) koji se koriste za obavljanje lučkih djelatnosti, a kojima upravlja lučka uprava, a granica lučkog područja je granica pomorskog dobra.

Odlukom o osnivanju Županijske lučke uprave Dubrovnik za luke županijskog i lokalnog značaja („Službeni glasnik Dubrovačko-neretvanske županije“, br. 5/05, 10/5, 8/10, 12/10, 12/13) osnovana je Županijska lučka uprava Dubrovnik i utvrđeno je lučko područje luka otvorenih za javni promet županijskog i lokalnog značaja pod njenom nadležnošću.

Dana 5. studenog 2021. godine na svojoj 5. sjednici Županijska skupština Dubrovačko-neretvanske županije donijela je Odluku o izmjenama i dopunama Odluke o osnivanju Županijske lučke uprave Dubrovnik za luke županijskog i lokalnog značaja (Klasa: 934-01/21-01/48, urbroja: 2117/1-04-21-05) i dopisom od dana 30. studenoga 2021. godine zatražila suglasnost Vlade Republike Hrvatske.

Navedenom Odlukom se proširuje obuhvat lučkog područja luke otvorene za javni promet Gruž na nove lučke bazene koji se u stvarnosti koriste kao lučka područja, a izvan su lučkog sustava:

* luka Gruž - Solitudo IS-2 površine 17 055 m2 i
* luka Gruž - Solitudo IS-3 površine 9 031 m2,

a sve u skladu s Urbanističkim planom uređenja Gruškog akvatorija („Službeni glasnik Grada Dubrovnika“ br. 7/11, 5/21, 17/21-pročišćeni tekst). Nova lučka područja po izgradnji i uređenju bit će namijenjena za komunalni vez domicilnog stanovništva.

Slijedom navedenog, Ministarstvo mora, prometa i infrastrukture izradilo je Prijedlog odluke o davanju suglasnosti na Odluku Županijske skupštine Dubrovačko-neretvanske županije o izmjenama i dopunama Odluke o osnivanju Županijske lučke uprave Dubrovnik za luke županijskog i lokalnog značaja.